133. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 33141 της 1/17 Οκτ. 1979 (ΦΕΚ  Β΄ 942) Περί καθορισμού όρων και διαδικασίας χορηγήσεως αδειών κυκλοφορίας φορτηγών αυτοκινήτων ως ιδιωτικής χρήσεως προς εκπαίδευσιν ή εξέτασιν υποψηφίων οδηγών αυτοκινήτων. Λαβόντες υπ’ όψει: 1.Τας διατάξεις της παρ. 2 του άρθρ. 1 του Β.Δ. 282/1973 «περί κωδικοποιήσεως εις ενιαίον κείμενον των διατάξεων των Ν.Δ. 765/1970 και 1202/1972 «περί εκπαιδεύσεως και εξετάσεως των υποψηφίων οδηγών αυτοκινήτων και 2.Τας γνωμοδοτήσεις του Νομικού Συμβουλίου του Κράτους, αριθ. 892/22.11.1978 (Τμήματος Β΄) και 461/12.7.1979 (Τμήματος Α΄ Διακοπών), αποφασίζομεν: Άρθρ.1.-1.Επιτρέπεται επ’ ονόματι φυσικών προσώπων ασκούντων το επάγγελμα του εκγυμναστού υποψηφίων οδηγών αυτοκινήτων, η χορήγησις αδείας κυκλοφορίας ενός ή και περισσοτέρων φορτηγών αυτοκινήτων ιδιωτικής χρήσεως, μικτού βάρους και άνω των 4.000 χιλιογράμμων. 2.Αι κατά την προηγουμένην παράγραφον άδειαι κυκλοφορίας φορτηγών αυτοκινήτων ιδιωτικής χρήσεως, χορηγούνται και επ’ ονόματι Εταιρειών (νομικών προσώπων), αλλά μόνον εις τας, εκ τούτων, λειτουργούσας υπό την μορφήν προσωπικών Εταιρειών των οποίων άπαντα τα μέλη ασκούν το επάγγελμα του εκγυμναστού υποψηφίων οδηγών αυτοκινήτων. Άρθρ.2.-1.Δια την, κατά το προηγούμενον άρθρον, χορήγησιν της αδείας κυκλοφορίας αντί των, υπό του Β.Δ. 281/1973 «περί κωδικοποιήσεως εις ενιαίον κείμενον των διατάξεων του Ν.Δ 49/1968 «περί χορηγήσεως αδειών κυκλοφορίας φορτηγών αυτόκινήτων Ι.Χ. κ.λπ. «και των εις εκτέλεσιν των διατάξεων τούτων εκδοθεισών κανονιστικών αποφάσεων, απαιτουμένων δικαιολογητικών, απαιτείται η υποβολή, εις την οικείαν υπηρεσίαν συγκοινωνιών, των κάτωθι δικαιολογητικών: α)Κεκυρωμένον φωτοαντίγραφον της επ’ ονόματι του αιτούντος εκδιδομένης και ισχυούσης αδείας εκγυμναστού υποψηφίων οδηγών αυτοκινήτων. Προκειμένου περί προσωπικής Εταιρείας τοιούτον αντίγραφον υποβάλλεται δι’ άπαντα τα μέλη της Εταιρείας. β)Βεβαίωσις της οικείας οικονομικής εφορίας δια της οποίας να βεβαιούται ότι ο αιτών είναι εγγεγραμμένος εις τους φορολογικούς καταλόγους ως ασκών το επάγγελμα του εκγυμναστού υποψηφίων οδηγών αυτοκινήτων. Προκειμένου περί προσωπικών εταιρειών εκ της βεβαιώσεως ταύτης πρέπει να προκύπτει ότι το αντικείμενον των εργασιών της εταιρείας είναι η εκγύμνασις υποψηφίων οδηγών αυτοκινήτων. γ)Προκειμένου περί προσωπικών εταιρειών, κεκυρωμένον αντίγραφον του καταστατικού της εταιρείας. δ)Τα δια την απογραφήν, ταξινόμησιν και χορήγησιν αδείας κυκλοφορίας αυτοκινήτου απαιτούμενα δικαιολογητικά. 2.Προ της κατά την προηγουμένην παράγραφον χορηγήσεως της αδείας κυκλοφορίας, καταβάλλεται δια το τιθέμενον εις κυκλοφορίαν φορτηγόν αυτοκίνητον ως ιδιωτικής χρήσεως ή υπό των διατάξεων του Ν.Δ. 49/1968 προβλεπομένη εισφορά. Άρθρ.3.-1.Το βάσει της παρούσης τιθέμενον εις κυκλοφορίαν φορτηγόν αυτοκίνητον ως ιδιωτικής χρήσεως: α)Χρησιμοποιείται αποκλειστικώς και μόνον δια την εξυπηρέτησιν των επαγγελματικών αναγκών του κατόχου αυτού του ασκούντος το επάγγελμα του εκγυμναστού υποψηφίων οδηγών αυτοκινήτων, ήτοι:Δια την εκπαίδευσιν υποψηφίων οδηγών αυτοκινήτων ή δια την πρακτικήν ενώπιον των αρμοδίων υπαλλήλων εξέτασιν των υποψηφίων δια χορήγησιν ή επέκτασιν αδείας ικανότητος οδηγού αυτοκινήτων. β)Είναι εφωδιασμένον υποχρεωτικώς δια προσθέτου μηχανισμού πεδήσεως, χειριζομένου από της θέσεως του συνοδηγού, ώστε να είναι δυνατή η ακινητοποίησις του οχήματος όταν παρίσταται ανάγκη κατά την εκπαίδευσιν ή εξέτασιν υποψηφίων χορηγήσεως αδείας οδηγήσεως αυτοκινήτων. γ)Έχει γεγραμμένην την λέξιν «ΕΚΠΑΙΔΕΥΤΙΚΟΝ», έμπροσθεν και όπισθεν αυτού ως επίσης και επί των πλευρών του αμαξώματος αυτού δι’ ευδιακρίτων γραμμάτων μεγάλων στοιχείων. δ)Φέρει εις εμφανές μέρος μονίμως εγκατεστημένον το διεθνές διακριτικόν γράμμα «L», χρώματος έντονου ερυθρού. στ)Επιθεωρείται, υπό της οικείας υπηρεσίας συγκοινωνιών, τουλάχιστον άπαξ του έτους, κατά το, υπό εκάστης υπηρεσίας, ειδικώτερον καταρτιζόμενον σχετικον πρόγραμμα και εφοδιάζεται δια σχετικού σημειώματος καταλληλότητος. (Αντί για τη σελ. 242,879(β) Σελ. 242,879(γ) Τεύχος -Σελ.  Φορτηγά αυτοκίνητα 21.Ε.δ.133 «ζ)Δύναται να έλκει ρυμουλκούμενον φορτηγόν όχημα, ως ορίζεται υπό των διατάξεων της περίπτ. γ΄ της παρ. 3 της αποφάσεως του Υπουργού Συγκοινωνιών υπ’ αριθ. 35109/4.11.1978 «περί του τρόπου και της διαδικασίας επεκτάσεως των αδειών οδηγήσεως αυτοκινήτων ΦΕΚ 1004/Β/14.11.1978. Η σύνδεσις του ρυμουλκουμένου ενεργείται μετά πάσης επιμελείας, συμφώνως προς τας διατάξεις της αποφάσεως του Υπουργού Συγκοινωνιών υπ’ αριθ. 16823/15.5.1978 «περί καθορισμού των τεχνικών όρων και προϋποθέσεων συνδέσεως αυτοκινήτων οχημάτων με ρυμουλκούμενα ή ημιρυμουλκούμενα ΦΕΚ 524/Β/8.6.1978». Η περίπτ. ζ προστέθηκε ως άνω από το άρθρ. μόνο της 42255/1980/10-19 Φεβρ. 1981 (ΦΕΚ Β΄ 106) απόφ. Υπ. Συγκοινωνιών. 2.Δια τα αυτοκίνητα της παρούσης αποφάσεως, έχουν εφαρμογήν αι λοιπαί περί φορτηγών αυτοκινήτων ιδιωτικής χρήσεως απαγορευτικαί διατάξεις. 